# data[].attributes.body
Mis on lihtsustatud retsept sellele, et noor tahaks ise huviringiga üldse liituda? See ei seisne peamiselt huviringi põnevuses, olulisuses, seal õppimise kvaliteedis ega töö tulemuslikkuses. Peamine on seal valitsev kliima. Ma ei tea, kui paljud on mõnel kiirel ja närvilisel hetkel tulnud ringitundi kohale tegelikult omavahel sõbralikku vaidlust arendama ja küpsiseid sööma ja selle kõrvalt ka veidike tööd tegema.

Meie huviringis osalejad soovisid ka seda, et eesmärgid, struktuur, osalemise kord ja vastutuse võtmine oleks üheselt sätestatud. Töösse panustajad tundsid, et osad naudivad ühe edukalt lahti rulluva huviringi privileege, aga ei osale rasketel hetkedel tõsiselt töös. Sellest tulenevalt koostati Kosmoseprogrammile oma huviringi põhikiri, mille alusel kutsutakse kaasliikmeid ka korrale ning kasvatatakse ühist kultuuriruumi. See loob konkreetsust ja tähtsust ja mõjutab sellega huviringis osalemise motivatsiooni.

Kolmadnaks on väga kasulik, kui miski huviringi tegevusest kandub igapäevasemasse õppetöösse või vastupidi

# data[].attributes.body
Oma seltskonnas toimetades tekib kindlasti teatud kapseldumine ja väljasõidud ainult üritustel osalemiseks on tihtilugu kallid ja seal tegeletakse palju kiirete esitlustega või sooritustega. Samas ootavad ka teised koolid, et sellist kapseldumist nende huviringis ei tekiks.

Põhjus, miks koostööd teha, võib seisneda oskuste ja õppevara jagamises. Näiteks tunneme Kosmoseprogrammiga tuge sellest, et teistes koolides siiski on õpilased, kes tegelevad droonidega, laserlõikuse ja python koodi kirjutamisega või veavad korralikku meediaringi. Nendega koos saame luua terviklikumaid lahendusi. Huviring on vahel lihtsalt põhjus, et uute inimestega midagi koos teha.

Tulevatel aastatel on lootus, et Kosmosekoolide Võrgustiku näol on tekkinud õnnestunud näide ühest huviringide ökosüsteemist, mille sees koolid tõepoolest üksteist oma tugevustega rikastavad.

# data[].attributes.body
Selleks, et huviringi tegutsemine haridusasutuses süvitsi tunnustust leiaks, peaksid ka lapsevanemad saama kontakti sellega, mida tehakse. Jalkamängudel käivad vanemad last vaatamas. Mõni toob pärast kergejõustiku või robootika võistlust medali koju.

Loodusteaduste huviringis ei pruugi alati sellist kontakti leiduda. Kui teil toimub huviringiga korra aastas üks silmapaistvam sündmus, siis selle üks prioriteet võiks olla elamuse jagamine lapsevanematega, tehes huviringi teemal töötubasid ja tutvustusi või kaasates otseselt.

Kosmosepäev oligi selle kaasava suunitlusega läbi viidud. Samuti koosneb Kosmoseprogrammi "maandunud teadusjaama otsingutiim" lapsevanematest, kellele meeldib maastikul orienteeruda ja kes näiteks tänu Kaitseliidu kogemusele naudivad väljakutseid.

# data[].attributes.body
Teadustöö kallal toimetavad inimesed on väga hõivatud, kuid igatsevad ootamatult palju kontakti noorte ja üldharidusega. Meie kogemus on olnud peamiselt TTÜ teadlastega, kes raha või ka lennuteenuse pakkumise eest on hea meelega nõus meiega tööd kaasa tegema.

Oluline! Igal ruumis viibijal peaks olema südamel see, et nad ei läheks teadlastelt tasuta ja ühepoolseid teeneid küsima. Kirjuta suuremasse projekti julgelt sisse konsultanditasusid - tehnoloogiahariduses on raha nagu muda. See on ebakonventsionaalne ja toob kaasa arutelud valla ja kooli juhtkonnaga, aga koos tegutsedes saabki luua uue normaalsuse. Teisalt võib kindlal tasemel huviring tõepoolest läbi viia mõnele teadlasele vajaliku katsetuse, saades vastu selle teadlase koolituse, kuidas tema oma tööd teeb (meie koostöö Jelenaga)

# data[].attributes.body
Ettevõtte kaasamine toimib siis, kui on selleks olemas ettevõtte enda selge motiiv, mis ei ole ainult "meeldivus":
a) ettevõtja on kohalik ja tahab kogukonda elavdada
b) ettevõtjat huvitab antud valdkonna spetsialistide järelkasv
c) ettevõtja saab otsest kasu sellest, mida sa õpilastega teed

a) Skeleton aitas meid, sest nad uskusid, et see on lahe. Meie veidi vabatahtlikult turundasime Skeletoni vastu seepärast, et nad on seda väärt.
b) Kohalik põllumajandustootja Väätsa Agro toetas kosmosepäeva korraldamist.

Tahame nüüd liikuda c) eesmärgi suunas ehk hakata tootma tulemit, millest oleks ettevõttele päris koostöösuhtes kasu. Kuivõrd õpilaste endi tegevuseks võib jääda pigem usaldusväärse lennu läbiviimine, saab pardal toimuvaid katseid kaasatud teadlaste abiga väga rakenduslikuks ja praktiliseks kujundada.